கேள்வி: கைப்பாடு (நெல்) - புவிசார் குறியீடு குறித்து விரிவாக சொல்லுங்கள்.
பதில்: மலபார் கைப்பாடு உழவர்கள் சங்கம் ''(MKFS) (Rg. No.249/2010)'' 10 ஆண்டுகளாக கைப்பாடு நெல் உழவர்கள் மற்றும் கைவினைஞர்களின் நலனுக்காக செயல்பட்டு வருகிறது. 100% கரிம வேளாண்மை கொண்ட முக்கிய தயாரிப்பான கைப்பாடு அரிசி 2014 முதல் புவியியல் சார்ந்த குறியீடு (GI) குறிச்சொல்லுடன் முத்திரை குத்தப்பட்டுள்ளது, இது ஒரு காப்புரிமை வகையாகும். நவம்பர் 2018 இல், கேரள அரசாங்கம் கைபாட்டுக்கான ஒரு நிறுவனத்தை அறிவித்தது, அதாவது கைப்பாடு பகுதி மேம்பாட்டு சங்கம் (KADS) , இது கைப்பாடு உழவர்கள் சங்கத்தின் (MKFS) உச்ச அமைப்பாக இருக்கும். கேரள வேளாண் அமைச்சர் கைப்பாடு பகுதி மேம்பாட்டு சங்கத்தின் தலைவர் ஆவார். மலபார் கைப்பாடு விவசாயிகள் சங்கம்" 2010-11 ஆம் ஆண்டில் டாக்டர் வனஜா, டி. அவர்களால் செயல்படுத்தப்பட்ட கேரள வேளாண் பல்கலைக்கழகத்தின் நெல் மிசின் திட்டத்தின் (RKVY) கீழ் 2010 இல் சேவை சங்கச் சட்டத்தின் கீழ் உருவாக்கப்பட்டு பதிவு செய்யப்பட்டது. மேலும் அது கைப்பாடு அரிசிக்கான புவியியல் குறியீட்டைப் பெற வசதி செய்யப்பட்டது. கைப்பாடு உழவர்கள் சங்கத்தின் அதிகார வரம்பு என்பது, கோழிக்கோடு, கண்ணூர் (புத்துயிர் பெற்ற கட்டம்பள்ளி கைப்பாடு உட்பட) மற்றும் காசர்கோடு மாவட்டம் ஆகும். இது எழோம் கிராம பஞ்சாயத்தை தலைமையிடமாகக் கொண்ட ஒரு முக்கிய நிர்வாக அமைப்பைக் கொண்டுள்ளது, கோழிக்கோடு கைப்பாடிற்கு ஒன்று, காசர்கோடு கைப்பாடிற்கு ஒன்று மற்றும் கண்ணூர் மாவட்டத்தின் கட்டம்பள்ளி கைப்பாடிற்கு ஒன்று. ஒவ்வொரு பிரதான துணை அலகிலும் பஞ்சாயத்து அளவிலான துணை அலகுகள் உள்ளன.[https://www.kaipadfarmers.org/our-story our story] கேரளா 'மலபார் கைபாட் விவசாயிகள் சங்கம்', செப்டம்பர் 8, 2011 இல் விண்ணப்பித்தது, இது மார்ச்சு 03, 2014 முதல் செப்டம்பர் 07, 2031 வரை செல்லுபடியாகும் என கூறப்படுகிறது.[https://search.ipindia.gov.in/GirPublic/Application/Details/242 Application Details]